BODOLAND रादाब: मुसलपुर, 19 जुन: कभित-19 नि गोसारनायखौ होबथानाय आरो रायजो राजाफोरखौ सांग्रांथि लाखिनाय थांखिजों बिटिआरनि मावफुंगिरि सोद्रोमा राकेश ब्रह्म बिथांया सिगांनिफ्रायनो मास्क आरो सेनिताइजार रानबोदों बेजों लोगोसेनो फ्राय 2,000 रोजानिबो बारा सुबुंफोरनिबो जाग्रा आदार माइरं, जानाय थाव, दालि बायदिखौ राननानै होबोदों । कभित-19 गोसारबाय थानायखौ एसेबाबो होबथाबाय थांखिजों मावफुंगिरि सोद्रोमा थामहिनबा बिटिसि मुसलपुर बियाबनि एमसिएलए राकेश ब्रह्म बिथांया बागसा जिल्ला बिजेपि दोलोनि मावख’याव नुजाथि फैनानै जिल्ला बिजेपिनि आफादगिरि राम दाहालनि आखायाव गोबां बिबांनि मास्क आरो सेनिटाइजार गथायनानै होयो । बिटिआरनि मावफुंगिरि सोद्रोमा राकेश ब्रह्मया बुंथिबावङोदि बिटिआराव जथाइयै सोरखार दाफुंनाय बिजेपि दोलोनो मुसलपुर बियाबनि थाखाय हरनाय मास्क आरो सेनिटाइजारफोरनि खावसे बाहागोखौनो बागसा जिल्ला बिजेपिनो गथायनानै होनाय जायो । आरो बेफोर मास्क आरो सेनिताइजारखौ बिजेपि दोलोनि जोहै जिल्लानि रायजो-राजाफोरनो राननो गथायो ।